'આઇફામાં કંગના રાણાવત પર જોક બનાવવામાં આવ્યા, પરંતુ આ અંગે મીડિયાનું રિએક્શન મને કંઇ સમજાયું નહીં. મોટા ભાગના લોકો આ અંગે સેન્સિબલ હતા, પરંતુ કેટલાક રિપોર્ટર્સે કહ્યું કે, મેં સ્ટેજ પર માત્ર યુજેનિક્સ અને જેનેટિક્સ જેવા મોટા-મોટા શબ્દોનો ઉપયોગ કર્યો હતો. નેપોટિઝમના વિષય અનુસાર, આ શબ્દો યોગ્ય હતા. નેપોટિઝમ એટલે પરિવારવાદ અને યુજેનિક્સનો અર્થ થાય છે, સારા પરિવારમાં જન્મવાથી તમે જે વારસો સાથે લાવ્યા છો તે, એટલે કે જિન્સ. ફિલ્મોની વાત કરીએ તો લોકોને હંમેશા એ જાણવાની ઇચ્છા હોય છે કે, ધર્મેન્દ્ર, અમિતાભ કે શર્મિલા ટાગોરના પુત્રમાં તેના માતા-પિતાના જિન્સ(એક્ટિંગ સ્કિલ) છે કે કેમ. બીજું ઉદાહરણ આપું તો, ઘોડામાં આપણે ડર્બી રેસના વિજેતા ઘોડાને લઇએ, તેના માટે એક સારું પાર્ટનર શોધીએ, જેથી ખબર પડી શકે કે તેમને થનાર ઘોડો પણ નેશનલ વિનર બને છે કે કેમ. જેનેટિક્સ અને સ્ટાર કિડ્સ વચ્ચે પણ આ જ સંબંધ છે.'